Chiusi
Store norske leksikon,Historie,Arkeologi,Klassisk arkeologi,Romersk arkeologi
Chiusi er en by i provinsen Siena i Toscana, Italia. Chiusi var en gammel etruskisk by, omtalt som Clevsin i etruskiske kilder, og Clusium i romersk tid. Byen er kjent for tallrike gravfunn.
De såkalte tombe a pozzo (fordypninger med brente bein i en urne) er fra en føretruskisk bosetning, mens de karakteristiske etruskiske kammergravene begynner å opptre rundt 700 fvt. Chiusi var en av etruskernes viktigste byer, og var sete for en rik kunstnerisk produksjon. Den berømte etruskiske kongen Lars Porsenna var herfra.Byen har et flott arkeologisk museum og flere av gravene er åpne for publikum. Les mer i Store norske leksikon etruskere Italias forhistorie